

**Қазақстан Республикасының жер ресурстарын ұтымды пайдалану мен сақтаудың 1994-1995 жылдарға және 2010 жылға дейiнгi кезеңге арналған тұжырымдамасы туралы (негiзгi ережелер)**

***Күшін жойған***

Қазақстан Республикасы Министрлер Кабинетiнiң Қаулысы 11 қазан 1994 ж. N 1149. Қаулының күші жойылды - ҚР Үкіметінің 2005 жылғы 27 шілдедегі N 781 қаулысымен

      Шаруашылық жүргiзу нысандарының сан алуандығы мен нарықтық қатынастарға көшу жағдайында жер реформасын тереңдету, жер ресурстарының ұтымды пайдалануы мен сақталуын арттыру мақсатында Қазақстан Республикасының Министрлер Кабинетi қаулы етедi:

      1. Қазақстан Республикасының Жер қатынастары және жерге орналастыру жөнiндегi мемлекеттiк комитетi республиканың мүдделi министрлiктерi мен ведомстволарының ұсыныстарын және ескертпелерiн ескере отырып әзiрлеген Қазақстан Республикасының Жер ресурстарын ұтымды пайдалану мен сақтаудың 1994-1995 жылдарға және 2010 жылға дейiнгi кезеңге арналған тұжырымдамасы (негiзгi ережелер) мақұлдансын.

      2. Республиканың министрлiктерi мен ведомстволары, жергiлiктi атқару органдары Қазақстан Республикасының Жер қатынастары және  жерге орналастыру жөнiндегi мемлекеттiк комитетiн, оның жергiлiктi жерлердегi органдарын осы тұжырымдаманың негiзгi ережелерiн iске асыру жөнiнде жан-жақты қолдап отыратын болсын.

*Қазақстан Республикасының*

*Премьер-министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК